Jafnréttisáætlun Víðistaðaskóla

**ÁÆTLUN UM MANNRÉTTINDI Í SKÓLUM OG SKÓLASTARFI**

**Grunnupplýsingar**

|  |  |
| --- | --- |
| Tímabil áætlunar: | **Skólaárið 2018-2019** |
| Ábyrgðaraðili: | Hrönn Bergþórsdóttir |
| Netfang ábyrgðaraðila: | hronn@vidistadaskoli.is |

Jafnréttisáætlun er áætlun skipulagsheildar (hér skóla innan fræðsluþjónustu Hafnarfjarðar) til að skilgreina og ákveða hver sé nauðsynleg áhersla hennar í jafnréttismálum á hverjum tíma, þ.e. stefna, staða með matsþætti, og loks áætlun um aðgerðir, fyrir starfsmenn hennar í heild sinni og/eða einstakra hópa sem hún þjónar. Jafnréttisáætlun er unnin á grundvelli laga um jafnan rétt og jafna stöðu karla og kvenna, nr. 10/2008, eins og segir í 18. grein, 2. mlgr.:

**18. gr.** ***Vinnumarkaður***.

Fyrirtæki og stofnanir þar sem starfa fleiri en 25 starfsmenn að jafnaði á ársgrundvelli skulu setja sér jafn­réttisáætlun eða samþætta jafnréttissjónarmið í starfsmannastefnu sína. Skal þar m.a. sérstaklega kveðið á um markmið og gerð áætlun um hvernig þeim skuli náð til að tryggja starfsmönnum þau réttindi sem kveðið er á um í 19.–22. gr. Jafnréttisáætlun og jafnréttissjónarmið í starfsmannastefnu skal endurskoða á þriggja ára fresti.

Umrædd atriði sem vísað er í lögunum sem áætlunin skal taka til eru:

**19. gr. *Launajafnrétti*.**

Konum og körlum er starfa hjá sama atvinnurekanda skulu greidd jöfn laun og skulu njóta sömu kjara fyrir sömu eða jafnverðmæt störf.

Með jöfnum launum er átt við að laun skulu ákveðin á sama hátt fyrir konur og karla. Skulu þau viðmið sem lögð eru til grundvallar launaákvörðun ekki fela í sér kynjamismunun.

Starfsmönnum skal ávallt heimilt að skýra frá launakjörum sínum ef þeir kjósa svo.

**20. gr. *Laus störf, starfsþjálfun, endurmenntun og símenntun*.**

Starf sem laust er til umsóknar skal standa opið jafnt konum og körlum.

Atvinnurekendur skulu gera nauðsynlegar ráðstafanir til að tryggja að konur og karlar njóti sömu möguleika til endurmenntunar, símenntunar og starfsþjálfunar og til að sækja námskeið sem haldin eru til að auka hæfni í starfi eða til undirbúnings fyrir önnur störf.

**21. gr. *Samræming fjölskyldu- og atvinnulífs*.**

Atvinnurekendur skulu gera nauðsynlegar ráðstafanir til að gera konum og körlum kleift að samræma starfsskyldur sínar og ábyrgð gagnvart fjölskyldu. Ráðstafanir þær skulu m.a. miða að því að auka sveigjanleika í skipulagningu á vinnu og vinnutíma þannig að bæði sé tekið tillit til fjölskylduaðstæðna starfsmanna og þarfa atvinnulífs, þar með talið að starfsmönnum sé auðveldað að koma aftur til starfa eftir fæðingar- og foreldraorlof eða leyfi úr vinnu vegna óviðráðanlegra og brýnna fjölskylduaðstæðna.

**22. gr. *Kynbundin áreitni og kynferðisleg áreitni*.**

Atvinnurekendur og yfirmenn stofnana og félagasamtaka skulu gera sérstakar ráðstafanir til að koma í veg fyrir að starfsfólk, nemar og skjólstæðingar verði fyrir kynbundinni eða kynferðislegri áreitni á vinnustað, stofnun, í félagsstarfi eða skólum.

Í sömu lögum er kveðið á um sérstakt hlutverk leik- og grunnskóla varðandi jafnrétti, grein 23, mlsgr. 1-4, um fræðsluhlutverk þeirra:

**23. gr.** Menntun og skólastarf.

Kynjasamþættingar skal gætt við alla stefnumótun og áætlanagerð í skóla- og uppeldisstarfi, þar á meðal íþrótta- og tómstundastarfi.

Í öllum skólastigum skulu nemendur hljóta fræðslu um jafnréttismál þar sem m.a. skal lögð áhersla á að búa bæði kynin undir jafna þátttöku í samfélaginu, svo sem í fjölskyldu- og atvinnulífi.

Kennslu- og námsgögn skulu þannig úr garði gerð að kynjum sé ekki mismunað.  
 Í náms- og starfsfræðslu og við ráðgjöf í skólum skulu piltar og stúlkur óháð kyni hljóta fræðslu og ráðgjöf í tengslum við sömu störf.

Meginmarkmið jafnréttisáætlana hjá skólum eru þrenns konar:

1. Fyrir allar stofnanir að vinna að jafnrétti í starfsemi sveitarfélags og stjórnsýslu hennar í samræmi við lög, samninga og almenna mannréttindasáttmála.
2. Fyrir skóla sérstaklega að byggja upp starfshætti og sinna fræðslu um jafnrétti kynjanna til nemenda sinna í samræmi við jafnréttislöggjöf á hverjum tíma.
3. Fyrir skóla að vinna að því að jafnréttismálefni í skóla stuðli að því að allir nemendur njóti mannréttinda (sérstaklega gegn hvers kyns ofbeldi) í skólastarfi í samræmi við lög um skólastarfið á hverjum tíma.

**1. Stefnumörkun um jafnrétti:**

|  |  |
| --- | --- |
| ***Hafnarfjörður***: | *Áhersluþættir stefnumótunar varðandi jafnrétti og jafnréttisáætlanir í stofnunum Hafnar­fjarðar­bæjar eru:*   1. Sérstök jafnréttisstefna er í gildi fyrir bæinn í heild sem er leiðbeinandi fyrir allt jafnréttisstarf í stofnunum bæjarins. [Jafnréttisstefna Hafnarfjarðar 2012-2014](http://www.hafnarfjordur.is/media/stefnur-og-reglur/Jafnrettisstefna-Hafnarfjardarbaejar.pdf). 2. Við auglýsingar á störfum hjá bænum skal láta getið að þau standa opin bæði konum og körlum. 3. Laun starfsmanna skulu vera jöfn eftir kynjum fyrir sömu störf eða jafnverðmæt störf. 4. Ofbeldi er ekki liðið á starfsstöðvum Hafnarfjarðarbæjar og tekið skal á öllu ofbeldi með viðeigandi aðgerðum. 5. Forstöðumaður hverrar stofnunar hjá bænum ber stjórnsýslulega ábyrgð á framkvæmd jafnréttisstefnu bæjarins í hans stofnun í samræmi við opinbert regluverk. |
| ***Fræðsluþjónusta Hafnarfjarðar:*** | *Áhersluþættir stefnumótunar varðandi jafnrétti og jafnréttisáætlanir innan fræðslu­þjónustunnar eru:*   1. Jöfn tækifæri séu til símenntunar og starfsþjálfunar eftir kynjum fyrir starfs­fólk fræðsluþjónustunnar. 2. Skólastarfsemi sé kynjagreind og tölulegum upplýsingum um slíkt skal kynnt opinberlega. 3. Skólaskrifstofa Hafnarfjarðar vinnur að jafnréttisverkefnum sem bæði snúa að starfsfólki hennar sjálfrar og starfsfólki allra stofnana fræðsluþjónustunnar. 4. Í starfsáætlun fræðsluþjónustu Hafnarfjarðar skulu árlega vera skilgreind verkefni á sviði jafnréttismála. 5. Sérfræðiþjónusta sveitarfélagsins við grunnskóla gefur skólum leiðbeiningar um stefnumótun, áætlanagerð og viðbrögð við brotum á jafnréttislögum og ofbeldi í skólastarfi (til í bráðabirgðaútgáfu). |
| ***Skólar***: | Áhersluþættir stefnumótunar skólanna varðandi jafnrétti eru:   1. Að ráða starfsfólk til starfa á grundvelli jafnréttislaga. 2. Að mismuna ekki starfsfólki skóla eftir kyni, uppruna, efnahag, tungumáli, trúarbrögðum, fötlun, kynhneigð og aldri; með tilliti til gæða sem úthlutað er í skólastarfi. 3. Að vinna gegn ofbeldi og að forvörnum á sviði jafnréttis. 4. Að við ráðningu nýrra starfsmanna sé sérstaklega skimað gagnvart þáttum sem gætu bent til ofbeldishneigðar gagnvart börnum og barnagirndar (sbr. 11. grein laga um grunnskóla (2008)). 5. Við gerð jafnréttisáætlana taki starfsfólk skóla virkan þátt í greð þeirra og ábyrgð á fræðsluþætti þeirra í samræmi við lög. 6. Jafnréttisáætlanir skóla skulu staðfestar í skólaráði líkt og aðrar áætlanir í starfsáætlun skóla. |

**2. Markmið jafnréttisstarfsins í skólunum**

|  |  |
| --- | --- |
| ***Meginmarkmið skóla****:* | Jafnréttisvinna í skólanum hefur að meginmarkmiði (til langs tíma):   1. Að allir einstaklingar sem í skóla starfa njóti jafnréttis í daglegu skólastarfi. 2. Að nemendur og starfsfólk rækti með sér víðsýni, umburðarlyndi og virðingu fyrir fjölbreytileika mannlífsins. 3. Að jafnrétti nær til allra einstaklinga óháð kyni, uppruna, efnahag, tungumáli, trúarbrögðum, fötlun, kynhneigð eða aldri. 4. Að jafnréttisfræðsla sé í gangi allan grunnskólann og birt í skólanámskrá. 5. Að námsefni og sérhver námsgögn mismuni ekki kynjum, vinni gegn fordómum og hafi jafnan rétt allra nemenda(hópa) að leiðarljósi. 6. Að kennsluhættir taki mið af fjölmenningarsamfélagi og margbreytilegum nemendahópi. 7. Að náms- og starfsfræðsla leggi áherslu á að kynna fyrir báðum kynjum störf sem gjarnan er litið á sem hefðbundin kvenna- og karlastörf. |

**3. Áherslur í framfylgd lagaákvæða um jafnrétti á vinnustöðum og skólum**

Atriði og þættir í starfsemi skólans sem eiga að tryggja framfylgd eftirfarandi lagaákvæða:

|  |  |
| --- | --- |
| **19. gr. *Launajafnrétti*.** | 1. Starfsfólki er ekki mismunað í launum eftir kynjum. 2. Konum og körlum stendur jafnt til boða möguleg yfirvinna og aðrar sértekjur eftir því sem við á. |
| **20. gr. *Laus störf, starfs­þjálfun, endurmenntun og símenntun*.** | 1. Laus störf í skólanum standa jafnt konum og körlum til boða. 2. Öll störf í skóla eru auglýst í samræmi við lög og reglur bæjarins. 3. Öll símenntun á vegum skóla stendur jafnt konum sem körlum til boða, í samræmi við verkefni innan skóla. 4. Allir starfsmenn, óháð kyni, geta sótt sér sí-/endurmenntun í samræmi við kjarasamninga og aðstæður skólanna. |
| **21. gr. *Samræming fjölskyldu- og atvinnulífs*.** | 1. Unnið er í samræmi við ákvæði kjarasamninga, s.s. um frítökurétt vegna veikinda barna. 2. Kennarar hafa möguleika á að vinna hluta vinnu sinnar (þ.e. utan vinnutíma­ramma) eftir eigin hentugleika og fjölskylduaðstæðum. |
| **22. gr. *Kynbundin áreitni og kynferðisleg áreitni*.** | 1. Stefna skóla og regla er að allir starfsmenn, nemar í starfsþjálfun og nemendur skóla skulu vera verndaðir gegn kynbundinni og kynferðislegri áreitni og að sérhver sem það brýtur gagnvart þeim sæta ábyrgð um slík brot. 2. Starfsmenn skóla eru skuldbundnir að tilkynna kynferðislega/kynbundna áreitni, sem þeir verða varir við í starfi, hvort sem það er gagnvart samstarfsaðilum eða börnum, til yfirmanns. 3. Allar tilkynningar um ofbeldi eru rannsakaðar í samræmi við lög. 4. Allar tilkynningar um ofbeldi gegn nemendum eru tilkynntar til barnaverndar Hafnarfjarðar. 5. Starfsfólk skóla er frætt um viðbrögð gegn kynferðislegu ofbeldi gegn börnum. 6. Standi starfsmaður að ofbeldi, þ.m.t. kynbundnu eða kynferðislegu áreitni, fær áminningu og/eða brottrekstur í samræmi við starfshætti opinberrar stjórnsýslu. 7. Í öllu skólastarfi er miðað við það að starfsumhverfið sé þannig að tækifæri til áreitni séu takmörkuð og unnið sé þannig gegn kjöraðstæðum til áreitni svo áhætta sé í lágmarki. 8. Við ráðningaferli í skólann er skimað gegn kynferðislegu ofbeldi gegn börnum, sóttar upplýsingar í sakaskrá og eftirfylgni í kjölfar ráðninga. 9. Skólinn hefur stefnu um varðandi snertingu starfsmanna og nemenda í skóla. 10. Hver nýr starfsmaður fái fræðslu um forvarnir kynbundinnar/kynferðislegrar áreitni á hverju skólaári þar sem kynnt er stefna og áherslur skólans og Hafnarfjarðarbæjar um viðbrögð gegn áreitni. |

|  |  |
| --- | --- |
| **23. gr.** **Menntun og skólastarf.** | 1. Námsefni sem notað er í skólastarfinu má mismuni ekki kynjum, þ.e. sýni ekki kynbundnar staðalmyndir sem ætla kynjunum ólík hlutverk í lífi og starfi (nema sem sýnikennsla um mismunun). 2. Námsráðgjöf stendur öllum nemendum jafnt til boða. 3. Öll kynning/fræðsla á náms- og starfsvali í skólanum miðar að því að brjóta upp hefðbundnar staðalmyndir kynjanna sem skilgreina störf sem karla- eða kvennastörf. 4. Starfsfólk fær reglulega fræðslu um jafnrétti og jafnréttiskennslu (síðast skólaárið 2012-2013). 5. Jafnréttisfræðsla er skilgreind sem sérstök námsgrein í skólanámskrá skólans (jafnrétti og lífsleikni) með sérstökum námsverkefnum í gegnum allan grunnskólann (í samræmi við aðalnámskrá). 6. Allir starfsmenn skóla er skyldugir að vinna í samræmi við jafnréttislög og í daglegu starfi vera fyrirmynd nemenda hvað jafnrétti varðar. |

**5. Aðgerðaáætlun jafnréttis skólaárið 2014-2015**

Hér skulu tilgreind öll jafnréttisverkefni sem stofnun/skóli stefnir að á viðkomandi starfsári, hvort sem það snýr að stjórnsýslu, daglegum samskiptum starfsmanna eða fræðslustarfsemi fyrir starfsmenn (A-hluti) en ef um skólastofnun er að ræða þá bætast sömuleiðis við jafnréttisskyldur sem snúa að uppfræðslu nemenda og starfshætti skóla til jafnréttis í samskiptum við nemendur og nemenda innbyrðis (B-hluti).

Varðandi fjármögnun einstakra verkefna er slíkt verkefni á borði hvers stjórnanda. Skyldur til að sinna jafnréttisverkefnum eru óháð sérstökum fjárveitingum og því hluti starfsskyldna þeirra. Séu einstök jafnréttisverkefni það ítarleg að þau krefjist sérstakra fjármuna er aðeins farið í þau að stofnun/skóla takist að útvega fjármagn í þau sjálfur, t.d. úr (skóla)þróunarsjóðum (Sprotasjóður), sjóðum ESB og EFTA eða öðrum sjóðum sem íslenskir skólar hafa aðgang að.

**Verkefnaskrá – áætlun um jafnréttisverkefni lýst á einfaldan og skýran hátt**

**A HLUTI – ALLAR STOFNANIR**

**Almenn jafnréttisverkefni í samræmi við opinberar skyldur**

*(Bætið og/eða eyðið töflum eftir þörfum og verkefnafjölda í stofnun)*

**i: *Verkefni sem falla undir 19. grein jafnréttislaga***

|  |  |  |  |
| --- | --- | --- | --- |
| **Markmið**  (Hvað?) | **Aðgerð**  (Hvernig?) | **Ábyrgð**  (Hver?) | **Tímarammi**  (Hvenær?) |
| **Að konur og karlar fái sömu laun og njóti sömu kjara fyrir sömu og jafnverðmæt störf.** | Stjórnendur ásamt launafulltrúum gera athugun á launum starfsmanna með áherslu á jafnan rétt kynjanna. Komi upp misræmi á launum verður leitast til að leiðrétta það. | Skólastjóri ásamt launafulltrúa bæjarins. | Fyrir árslok 2014. |

**ii: *Verkefni sem falla undir 20. grein jafnréttislaga***

|  |  |  |  |
| --- | --- | --- | --- |
| **Markmið**  (Hvað?) | **Aðgerð**  (Hvernig?) | **Ábyrgð**  (Hver?) | Tímarammi  (Hvenær?) |
| * **Laus störf standi bæði konum og körlum til boða.** * **Jafna kynjahlutfallið í starfsmannahópnum.** * **Konur og karlar sem vinna sambærileg störf skulu hafa jafnan aðgang að starfs­þjálfun og endurmenntun.** * **Efla kynjafræði­þekkingu starfsfólks.** | Skólastjórnendur og bæjaryfirvöld sameinast um að gæta jafnréttis við ráðningu í laus störf innan skólans. Gæta þess að hvetja bæði kyn til að sækja um stöður sem losna innan skólans. Skólastjórnendur hvetja starfsfólk til að sækja sér endurmenntun. | Skólastjóri ásamt bæjaryfirvöldum. | Hvert skipti sem ráða þarf í stöður innan skólans. Farið er yfir endurmenntun starfsmanna í starfsmannasamtölum ár hvert. |

**iii: *Verkefni sem falla undir 21. grein jafnréttislaga***

|  |  |  |  |
| --- | --- | --- | --- |
| **Markmið**  (Hvað?) | **Aðgerð**  (Hvernig?) | **Ábyrgð**  (Hver?) | **Tímarammi**  (Hvenær?) |
| **Starfsfólki sé gert kleift að samræma starfsskyldur sínar og ábyrgð gagnvart fjölskyldu.** | Við innra mat skólans skal þess gætt að taka tillit til þarfa starfsmanna með samræmingu á atvinnu- og fjölskyldulífs. Í starfsmannakönnun skal þessi þáttur vera athugaður og gripið til aðgerða sé þess þörf. | Skólastjóri og starfsmenn. | Við innra mat ár hvert. |

**i: *Verkefni sem falla undir 22. grein jafnréttislaga***

|  |  |  |  |
| --- | --- | --- | --- |
| **Markmið**  (Hvað?) | **Aðgerð**  (Hvernig?) | **Ábyrgð**  (Hver?) | **Tímarammi**  (Hvenær?) |
| **Koma í veg fyrir að starfsfólk verði fyrir kynbundinni eða kynferðislegri áreitni á vinnustaðnum.** | Fræðsla skal fara fram a.m.k. annað hvert ár varðandi kynferðis- og kynbunda áreitni þá jafnan samhliða vinnu að áhættumati og séu til þess nýttir vinnuuhverfisvísar vinnueftirlitsins. | Skólastjóri og öryggisverðir. | Ár hvert í starfsmannakönnun er gerð athugun auk fræðslu annað hvert ár til starfsmanna og ef upp kemur mál þá er unnið með það hverju sinni. |

Sérstök handbók fyrir stjórnendur grunnskóla um viðfangsefni sem tengjast kynbundinni og kynferðislegri áreitni er í mótun á Skólaskrifstofu Hafnarfjarðar (tilraunaútgáfa frá 2012), forvarnaviðmið fyrir grunnskóla, aðallega gagnvart nemendum en þó gagnvart starfsmönnum að hluta. Hún á að nýtast til stuðnings við að sinna málefnum jafnréttis og mannréttinda, gegn ofbeldi, mismunun og fordómum, og þá einnig til að meta nauðsyn einstakra verkefna á þessu sviði.

**B HLUTI – SKÓLASTOFNANIR EINGÖNGU**

**B. Verkefni á sviði jafnréttisuppeldis í samræmi við hlutverk skóla**

Gert er ráð fyrir að framkvæmd fræðsluverkefna gagnvart nemendur sem snúa að jafnrétti séu útfærð í skólanámskrá hverju sinni (í viðeigandi árgöngum og eftir því sem við á, sérstaklega þegar áherslur eru ólíkar eftir árgöngum) þótt í meginatriðum eigi að skýra frá sérstökum verkefnum skólans hér (tímabundnar áherslur um áherslur sem skulu ganga gegnum allan skólann). Jafnréttisfræðsla skv. aðalnámskrá leik- og grunnskóla skal útfærast í skólanámskrá hvers skóla. Fræðsluverkefni sem snúa að starfsfólki skóla skulu hins vegar skrást hér (líkt og t.d. fræðslan „Verndarar barna“ hefur verið fyrir starfsfólk skólanna síðustu misseri).

**i: *Verkefni sem falla undir 23. grein jafnréttislaga***

|  |  |  |  |
| --- | --- | --- | --- |
| **Markmið**  (Hvað?) | **Aðgerð**  (Hvernig?) | **Ábyrgð**  (Hver?) | **Tímarammi**  (Hvenær?) |
| * **Nemendur fái fræðslu um jafnréttismál.** * **Að búa bæði kynin undir jafna þátttöku í samfélaginu, svo sem í fjölskyldu- og atvinnulífi.** * **Að kennslu- og námsgögn mismuni ekki kynjunum.** * **Í námsráðgjöf og starfsfræðslu fái strákar og stelpur fræðslu og ráðgjöf í tengslum við sömu störf.** * **Kynjasamþættingar skal gætt við alla stefnumótun og áætlanagerð í skólastarfinu** | -Allt starfsfólk skólans sé meðvitað um að fræða nemendur um jafnan rétt fólks.  - Nemendur á öllum skólastigum skulu hljóta fræðslu um jafnréttismál og passað verður upp á kynjasamþættingu bæði í skóla-, íþrótta- og tómstundastarfi.  -Námsgögn skulu verða þannig gerð að kynjum sé ekki mismunað.  -Við náms- og starfsfræðslu og við ráðgjöf í skólanum skulu allir nemendur, óháð kyni, hljóta fræðslu og ráðgjöf og áhersla skal lögð á að búa nemendur undir þátttöku í samfélaginu, s.s. fjölskyldu og atvinnulífii  - Kennarar gera áætlanir s.s. skólanámskrá og kennsluáætlanir þar sem tekið er jafnt tillit til kynjanna. Öll stefnumótun skal miðast við að stuðla að kynjasamþættingu. | -Allt starfsfólk skólans.  *-*Allt starfsfólk  -Kennarar  -Námsráðgjafar ásamt kennurum.  -Kennarar ásamt skólastjórnendum. | -Jafnt og þétt yfir veturinn. |

Áætlunin er hluti starfsáætlunar skóla í samræmi við aðalnámskrá grunnskóla (2011/2013) og skal því birtast þar. Hún skal fara í gegnum samráðsferli í skóla og rædd í skólaráði skólans (sér eða sem hluti starfsáætlunar) og er þannig hluti staðfestingarferlis sem heyrir undir skólanefnd hvers sveitarfélags.

Hafnarfirði 16. júní 2018.

Hrönn Bergþórsdóttir

skólastjóri